google/wiki40b huggingface dataset:
มัสยิดอุสาสนอิสลาม

ประวัติ

มัสยิดอุสาสนอิสลามหรือมัสยิดบ้านบนถูกสร้างขึ้นในปี พ.ศ. 2390 โดยช่างชุดเดียวกันกับที่เกณฑ์ไปสร้างวัดมัชฌิมาวาสหรือวัดกลาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้พระราชทานพระราชทรัพย์ให้ขณะที่ทรงแวะเข้าเมืองสงขลาระหว่างเดินทางไปชวา ทั้งนี้บุคคลที่เป็นหัวเรี่ยวหัวแรงในการสร้างมัสยิดนี้คือโต๊ะหมัดและโต๊ะหมะ ซึ่งพระบาทสมเด็จพระจุลจอมเกล้าเจ้าอยู่หัวยังพระราชทานเครื่องตกแต่งภายในอีก เช่น โคมระย้า ครั้นในรัชสมัยพระบาทสมเด็จพระมงกุฎเกล้าเจ้าอยู่หัวได้พระราชทานโคมไฟสีเขียวซึ่งเป็นเครื่องสังเค็ดในงานพระเมรุในหลวงรัชกาลก่อน หลังจากนั้นก็มีการบูรณะซ่อมแซมมัสยิดเรื่อยมา เช่นขยายปีกสองข้าง หรือสร้างโดมรูปหัวหอมบนหออาซาน
เดิมมัสยิดอุสาสนอิสลามเป็นมัสยิดกลางประจำจังหวัดสงขลา แต่ภายหลังได้มีการสร้างมัสยิดกลางดิย์นุลอิสลาม ถนนลพบุรีราเมศวร์ ตำบลคลองแห อำเภอหาดใหญ่ มัสยิดอุสาสนอิสลามจึงลดบทบาทเป็นมัสยิดประจำชุมชนไป

สถาปัตยกรรม

ตัวมัสยิดเป็นอาคารก่ออิฐถือปูนศิลปะประยุกต์ไทย-จีน ก่อสร้างโดยช่างที่ถูกเกณฑ์ไปสร้างวัดมัชฌิมาวาสหรือวัดกลางซึ่งอยู่ใกล้ ๆ กัน แม้จะมีสัณฐานคล้ายอุโบสถของวัดในพระพุทธศาสนาแต่ก็ไม่ขัดต่อหลักการในศาสนาอิสลามแต่อย่างใด ส่วนหออาซานเดิมมีลักษณะเดียวกันกับหอระฆังในวัดพุทธเช่นกัน แต่ภายหลังได้ถูกต่อเติมและสร้างโดมรูปหัวหอมขึ้นภายหลัง
โอซัน

ชื่อเมือง

โอซันถูกเรียกขึ้นในปี พ.ศ. 2457 ในเวลานั้นภายใต้อิทธิพลการยึดครองของญี่ปุ่นมีการปรับเปลี่ยนโครงสร้างองค์กรการปกครองส่วนท้องถิ่นในเกาหลี ในขณะนั้นเมืองโอซันมีสถานะเป็น "มย็อน" (เขตการปกครองท้องถิ่น) ซึ่งเป็นเขตการปกครองของซูว็อน ชื่อโอซันนั้นมีที่มาจากชื่อคลองภายในเมืองชื่อ คลองโอซัน อย่างไรก็ตามก่อนการยึดครองของกองทัพญี่ปุ่น ชื่อเมืองเขียนเป็นตัวฮันจา ว่า 鰲山 มีความหมายว่า ภูเขาตะพาบ เพราะว่าความซับซ้อนของตัวอักษร 鰲 (โอ) และเพราะว่านกกามีอย่างอุดมสมบูรณ์ทั่วทั้งพื้นที่ ทำให้ทางการญี่ปุ่นเปลี่ยนตัวอักษรฮันจาของเมืองเป็น 烏山 ซึ่งมีความหมายว่า "ภูเขานกกา"

เศรษฐกิจ

ธุรกิจไก่ทอดคโยชน มีสำนักงานใหญ่อยู่ที่เมืองโอซัน
ภาคภูมิ จงมั่นวัฒนา

ประวัติ

ภาคภูมิ จงมั่นวัฒนา เกิดที่จังหวัดนนทบุรี ประเทศไทย มีพี่ชาย 1 คน อุลสำเร็จการศึกษาระดับปริญญาตรีจาก มหาวิทยาลัยเกษตรศาสตร์ วิทยาเขต ศรีราชา คณะวิทยาการจัดการ สาขาการจัดการ
อุลเริ่มเข้าวงการบันเทิงตอนเรียนอยู่มหาวิทยาลัยปี 3 ได้มีโมเดลลิ่งมาติดต่อให้ไปถ่ายโฆษณา และหลังจากนั้นเขาได้เข้าแข่งขันในรายการ เดอะ คอมเมเดียน ไทยแลนด์ ซีซั่นที่ 1 (ตัวแทนภาคกลาง) แต่ตกรอบในสัปดาห์ที่ 3
ในปีพ.ศ. 2559 เขาได้ร่วมเข้าแข่งขันในรายการ เดี่ยวดวลไมค์ ไทยแลนด์ ทางช่องเวิร์คพอยท์และได้รางวัลชนะเลิศอันดับที่ 2 ต่อมาทางสถานีฯได้ติดต่อให้อุลเข้ามาเซ็นสัญญาเป็นนักแสดงในสังกัด เป็นระยะเวลา 5 ปี โดยเป็นพิธีกรและนักแสดงในรายการต่างๆ ของทางสถานี โดยการเรียนรู้เพิ่มเติมจากตลกชื่อดังอย่างหม่ำ จ๊กมกที่เป็นเสมือนครูของเขาจากนั้นได้รับโอกาสให้ไปเล่นในรายการ ตลก6ฉาก อีกด้วย 
ต่อมาในปี พ.ศ. 2561 นับว่าเป็นปีทองของเขาก็ว่าได้ เริ่มด้วยกลางปีพ.ศ. 2561 ได้รับโอกาสให้เป็นพิธีกรรายการ Victory BNK48 ร่วมกับนักร้องหนุ่มเสียงดีหุ่นหมีปราโมทย์ ปาทาน และในเดือนพฤศจิกายนในปีเดียวกัน อุลได้รับโอกาสจากผู้ใหญ่ของเวิร์คพอยท์ให้เป็นพิธีกรในรายการ บัดดี้ตีไข่ อีกด้วย
โรคกลัวการขาดมือถือ

โรคกลัวการขาดมือถือ (อังกฤษ: Nomophobia) หรือ โนโมโฟเบีย เป็นชื่อที่มีการเสนอของโรคกลัวชนิดหนึ่งที่ผู้ป่วยกลัวการไม่มีโทรศัพท์มือถือหรือการไม่ได้สัมผัสมือถือ แม้ว่าโรคนี้จะไม่มีอยู่ในคู่มือการวินิจฉัยและสถิติสำหรับความผิดปกติทางจิต ฉบับปรับปรุงครั้งที่ 5 (DSM-5) แต่เบียนชิและฟิลลิปส์ได้อธิบายไว้ว่ามีปัจจัยทางจิตวิทยาที่มีผลต่อการใช้มือถือมากเกินไป คนที่มีความภูมิใจแห่งตนต่ำอาจใช้มือถือเพื่อสร้างความมั่นใจ และบุคคลที่มีลักษณะเปิดเผยอาจใช้มือถือมากเกินไป เป็นไปได้ที่อาการของโนโมโฟเบียอาจเกิดจากอาการทางจิตที่มีอยู่แล้ว และบุคคลที่มีความเสี่ยงมักเป็นโรคกลัวสังคม หรือโรควิตกกังวลเมื่อเข้าสังคม ความวิตกกังวลสังคม และโรคตื่นตระหนก 
คำว่าโนโมโฟเบียย่อมาจาก โนโมบายโฟนโฟเบีย (no-mobile-phone phobia) จากการศึกษานักศึกษาชายระดับปริญญาตรีด้านบริการสุขภาพจำนวน 547 คนค้นพบว่าร้อย 23 เป็นโรคกลัวการขาดมือถือและกว่าร้อยละ 64 มีความเสี่ยง ในนักเรียนเหล่านี้ร้อยละ 77 เช็คมือถือมากกว่า 35 ครั้งต่อวัน มากกว่าครึ่งของผู้ที่มีอาการของโรคกลัวการขาดมือถือไม่เคยปิดเครื่อง

อาการและสัญญาณ

ความวิตกกังวลจะถูกกระตุ้นจากการทำมือถือหาย สัญญาณโทรศัพท์ไม่มีหรือแบตเตอรี่หมด อาการของโรครวมไปถึงการใช้มือถือมากเพื่อกันตัวเองจากการสนทนากับผู้อื่น และมีอุปกรณ์เชื่อมต่ออินเทอร์เน็ตมากกว่าหนึ่งเครื่อง พกสายชาร์จตลอดเวลาและกังวลว่ามือถือจะหาย อาการอาจรวมไปถึงการลดการมีปฏิสัมพันธ์กับผู้อื่นแบบต่อหน้าและชอบการสื่อสายผ่านเทคโนโลยี ไม่ปิดมือถือเวลานอนทั้งยังวางไว้ใกล้มือตลอดเวลา คอยเช็คมือถือตลอดเพื่อไม่ให้พลาดการรับสายหรือข้อความ โนโมโฟเบียอาจส่งผลให้เกิดการอาการเจ็บศอก มือ และคอเนื่องจากใช้มือถือบ่อย ๆ
มายเลิฟ (เพลงของเซลีน ดิออน)

การประพันธ์ การออกจำหน่าย และการแสดงสด

"มายเลิฟ" คือผลงานการประพันธ์ของลินดา เพอร์รี แต่เดิมเพลงนี้บรรจุในอัลบั้ม เทกกิงแชนเซส (อังกฤษ: Taking Chances) อัลบั้มภาษาอังกฤษของเซลีนในปี พ.ศ. 2550 ส่วนในปี พ.ศ. 2551 เซลีนได้บันทึกเสียงเพลงนี้ระหว่างการจัดคอนเสิร์ตทัวร์เทกกิงแชนเซส (อังกฤษ: Taking Chances World Tour) ที่กรุงสต็อกโฮล์ม ประเทศสวีเดน และนำเพลงฉบับร้องสดนี้บรรจุลงในอัลบั้ม มายเลิฟ: เอสเซนเชียลคอลเลกชัน อย่างไรก็ดี ในสถานีวิทยุได้รับซิงเกิลวิทยุในฉบับที่บันทึกเสียงในห้องอัดเสียง ส่วนวิดีโอการแสดงสดของเพลงนี้ปฐมทัศน์ในวันที่25 กันยายน พ.ศ. 2551
ซิงเกิลซีดี "มายเลิฟ" ออกจำหน่ายในสหราชอาณาจักร และเยอรมนีโดยปราศจากการประชาสัมพันธ์ผ่านสื่อใดๆ เพลงนี้ขึ้นชาร์ตอันดับที่ 129 ในชาร์ตซิงเกิลสหราชอาณาจักร และไม่ติดชาร์ตซิงเกิลของเยอรมนี แต่กลับได้รับความนิยมในชาร์ตเพลงร่วมสมัยสำหรับผู้ใหญ่ของสหรัฐอเมริกา โดยขึ้นชาร์ตอันดับสูงสุดที่ 15 และในแคนาดาลำดับที่ 8
เซลีนร้องสดเพลง "มายเลิฟ" ในงานฉลองครบรอบ 43 ปี Jerry Lewis MDA Telethon ผ่านเครือข่ายดาวเทียมจากคอนเสิร์ตทัวร์เทกกิงแชนเซส ออกอากาศในวันที่ 31 สิงหาคม พ.ศ. 2551 ในสหรัฐอเมริกา และแคนาดา ในวันที่ 28 ตุลาคม พ.ศ. 2551 เซลีนร้องสดเพลงนี้ในรายการ ดิโอปราวินฟรีย์โชว์ (อังกฤษ: The Oprah Winfrey Show) และวันที่ 3 ธันวาคม พ.ศ. 2551 ในรายการ เดอะทูไนต์โชว์วิธเจย์เลโน (อังกฤษ: The Tonight Show with Jay Leno)
กลยุทธ์ปิดประตูจับโจร

กลยุทธ์ปิดประตูจับโจร หรือ กวนเหมินจวอเจ๋ย (อังกฤษ: Shut the door to catch the thief; จีนตัวเต็ม: 關門捉賊; จีนตัวย่อ: 关门捉贼; พินอิน: Guān mén zhōu zéi) เป็นกลยุทธ์ที่มีความหมายถึงเมื่อต้องเผชิญหน้ากับศัตรูที่มีความอ่อนแอแลด้วยจำนวนที่น้อยนิด พึงตีโอบล้อมแล้วบุกทำลายเสียให้สิ้นซาก เพื่อเป็นการป้องกันไม่ให้เป็นภัยต่อไปในภายหลัง คัมภีร์อี้จิ้งกล่าวว่า "ปล่อยมิเป็นคุณซึ่งติดพัน" โดยคำว่า "ปล่อย" หมายความถึงการแตกกระจายออกเป็นกองเล็กกองน้อยของศัตรู พละกำลังย่อมอ่อนเปลี้ย ไร้สมรรถนะ เสียขวัญและกำลังใจในการต่อสู้ คำว่า "ติดพัน" หมายความถึงการติดตามไล่ล่าอย่างไม่ลดละทั้งระยะทางใกล้หรือไกล ซึ่งคำว่า "มิเป็นคุณติดพัน" ก็คือเมื่อแม้นศัตรูจะแตกออกเป็นกองเล็กกองน้อย หากในการทำศึกสงครามแล้วปล่อยให้หลบหนีไปได้ด้วยเหตุอันใดก็ตาม แม้จะเป็นเพียงกองเล็ก ๆ แต่อาจนำภัยหวนย้อนกลับมาสร้างความยุ่งยากได้ในภายหลังจนต้องไล่ติดตามเพื่อทำลายเสีย เช่นนี้มิเป็นประโยชน์ในการทำศึกสงคราม ตัวอย่างการนำเอากลยุทธ์ปิดประตูจับโจรไปใช้ได้แก่ลิบองที่วางกลอุบายดักจับกวนอูและกวนเป๋งที่นำกำลังทหารหวนกลับมาตีเกงจิ๋วคืน หลังจากกวนอูพลาดท่าเสียทีให้แก่ซุนกวน
ริญญารัตน์ วัชรโรจน์สิริ

ประวัติ

ริญญารัตน์ วัชรโรจน์สิริ (ชื่อเล่น คะน้า) เกิดเมื่อวันที่ 3 กรกฎาคม พ.ศ. 2535เป็นนักแสดงและนางแบบชาวไทยมีบิดาและมารดามีเชื่อสายไทยและสัญชาติไทยเกิดที่กรุงเทพมหานคร

การศึกษา

จบการศึกษาระดับปริญญาตรีมหาวิทยาลัยหอการค้าไทย ปีการศึกษา 2557 ระดับปริญญาโทคณะรัฐศาสตร์ สาขาระหว่างประเทศ มหาวิทยาลัยรามคำแหงและในปัจจุบันเขาจบการศึกษาปริญญาโทเมื่อปี 2560 ที่ผ่านมา

การทำงาน

เขาเริ่มสู่วงการบันเทิงไทยจากเวทีการประกวด
Seventeen Ambassador ในปี 2555 และเวทีการประกวด Jaymart Fashionista 2013 ได้รางวัลรองชนะเลิศอันดับ 3 เขาได้รับการชักชวนจากเอกพีวันโมเดลเอเจนซี ในปี 2556 ต่อมาเขาได้มีโอกาสเข้าร่วมเวทีการประกวด Jaymart Miss Mobile 2014 อีกครั้งเขาได้รับรางวัลชนะเลิศและได้รับรางวัลพิเศษในตำแหน่ง Miss Dtac ในปี 2557 เมื่อไม่นานเขาได้มีการชักชวนจากคุณ เป๊บซี พงษ์พัฒน์ พัชรวีระพงษ์ ซึ่งเป็นรุ่นน้องที่เข้าวงการบันเทิงมาก่อนและในปัจจุบันเขาอำลาจากวงการเมื่อต้นปี 2558 เขามีโอกาสแต่งเพลงประกอบละครให้กับทางสถานีโทรทัศน์สีกองทัพบกช่อง 7เรื่อยมาปัจจุบันในปี 2559 เขาลงนามสัญญาในฐานะแสดงสถานีโทรทัศน์สีกองทัพบกช่อง 7และมีผลงานละครเรื่อง คู่วุ่นลุ้นแผนรัก และ ทอง 10 เป็นต้นเขามีผลงานละครต่อเนื่องและที่รู้จักในฐานะนักแสดงยุคใหม่และปัจจุบันเค้ารับงานละครเรื่อยมา
พระราชวังหลวงเกียวโต

พระราชวังหลวงเกียวโต (ญี่ปุ่น: 京都御所 เคียวโตะโกโช, อังกฤษ: Kyoto Imperial Palace) เป็นพระราชวังหลวงที่ตั้งอยู่ในนครเกียวโต เป็นที่ประทับในอดีตขององค์จักรพรรดิ ซึ่งจักรพรรดิทรงย้ายไปพำนักที่พระราชวังหลวงโตเกียวตั้งแต่ปี ค.ศ. 1869 โดยที่ในปัจจุบัน พระราชวังหลวงเกียวโตเปิดให้สาธาณชนได้เช้าชมและท่องเที่ยว โดยอยู่ภายใต้การกำกับดูแลของสำนักพระราชวัง
พระราชวังเกียวโตเป็นพระราชวังที่สร้างขึ้นหลังสุดในนครเกียวโต โดยตั้งอยู่ทางตะวันออกเฉียงเหนือของนครหลวงเก่า เฮอังเกียว ซึ่งสร้างขึ้นเพื่อทดแทนพระราชวังเดิมคือ พระราชวังหลวงเฮอัง (ญี่ปุ่น: 大内裏 ได-ไดริ) ทีมีขนาดใหญ่กว่าและมีสภาพทรุดโทรม ซึ่งพระราชวังเดิมนี้ ตั้งอยู่ทางตะวันตกของพระราชวังเกียวโตในปัจจุบัน พระราชวังเกียวโตถูกลดบทบาทและความสำคัญไปมากในช่วงการปฏิรูปเมจิ ที่มีการย้ายนครหลวงไปยังโตเกียวในปี ค.ศ. 1869 อย่างไรก็ตามภายหลังจากนั้น จักรพรรดิไทโช และ จักรพรรดิโชวะ ก็ยังทรงประกอบพระราชพิธีบรมราชาภิเษกที่พระราชวังแห่งนี้
สุริยุปราคาบางส่วน 13 กรกฎาคม พ.ศ. 2561

ภาพ

ภาพเคลื่อนไหวแนวเส้นทาง
เกษม ดวงแพงมาต

ประวัติ

เกษม ดวงแพงมาต เกิดวันอาทิตย์ที่ 13 มีนาคม พ.ศ. 2503 (เอกสารข้อมูลศาลจังหวัดหล่มสัก ว่า 14 มีนาคม) บิดาชื่อนายยอย ดวงแพงมาต (บุตรนายก่าน ดวงแพงมาต) มารดาชื่อนางเก้ง จิรโชติ (บุตรีนายโก่ จิรโชติ) เป็นชาวจังหวัดอุดรธานี ต่อมาอุปสมบทที่วัดไชยาราม ต.เชียงพิณ อ.เมือง จ.อุดรธานี เมื่อ ปี พ.ศ. 2529 ได้รับฉายาในอุปสมบทว่า "อาจิณฺณสีโล" เมื่ออุปสมบทแล้ว ได้จาริกท่องเที่ยวตามสถานธรรม และป่าเขาทั่วไป จนเมื่อปี พ.ศ. 2534 ได้ปักกลด และประพฤติธุดงค์ ที่บริเวณป่าเขา หมู่บ้านห้วยยางทอง ต.วังกวาง ซึ่งไม่ไกลมากนักจากที่พักสงฆ์ป่าห้วยผึ้ง (วัดป่าสามแยก) ต่อมาเมื่อ ปี พ.ศ. 2538 จึงตกลงพักจำพรรษาที่ ที่พักสงฆ์วัดป่าสามแยกเพื่ออาศัยเป็นที่ปฏิบัติกิจวัตร และสั่งสอนธรรมะ ร่วมกับพระเฉลิม ภิกษุจากวัดป่าบ้านตาด จากนั้นพระภิกษุสงฆ์กับทั้งนักปฏิบัติธรรมะด้วยกันนั้นต่างก็ช่วยกันดูแลบำรุงป่าเขาที่แห้งแล้ง ด้วยการเพิ่มพืชพันธุ์ไม้ให้กับ ป่าเขาบริเวณนั้นซึ่งแต่ก่อนมีสภาพเสื่อมโทรม
สมัยที่ยังเป็นพระภิกษุ เกษมมีชื่อเสียงมากจากสอนพระพุทธศาสนาโดยอ้างอิงพระไตรปิฎกไว้เป็นตัวอย่างในการอ้างแหล่งข้อมูลทางวิชาการ และเผยแพร่ในสื่อต่าง ๆ รวมทั้งสื่อออนไลน์ เช่น ยูทูบ เว็บไซต์ เป็นต้น
โพลีแอนนา

เรื่องย่อ

ตัวละครเอกเป็นเด็กหญิงกำพร้าชื่อโพลีแอนนา วิทตีเออร์ ผู้ย้ายไปอยู่ในรัฐเวอร์มอนต์ กับน้าหญิงทึนทึกผู้ร่ำรวยแต่เย็นชาชื่อว่า น้าโพลี่ ผู้ไม่ต้องการเลี้ยงโพลีแอนนา แต่จำยอมโดยรู้สึกว่าเป็นหน้าที่ที่จะต้องทำเพื่อพี่สาวของตนคือแม่ของโพลีแอนนา ปรัชญาชีวิตของเด็กหญิง มีหลักอยู่ที่เกมที่เด็กเรียกว่า "เกมดีใจ (The Glad Game)" ซึ่งเป็นทัศนคติมองโลกในแง่ดี ที่ได้มาจากคุณพ่อที่เสียไปแล้วของตน เป็นเกมหาอะไรสิ่งใดสิ่งหนึ่งเพื่อที่จะให้ดีใจได้ ในสถานการณ์ทุกสถานการณ์ ซึ่งเริ่มขึ้นในวันคริสต์มาสวันหนึ่ง ที่โพลีแอนนาหวังว่าจะได้ตุ๊กตาในกล่องที่คนบริจาคมา แต่กลับได้ไม้ยันรักแร้ (สำหรับใช้เดิน) คู่หนึ่ง คุณพ่อของโพลีแอนนาจึงได้ตั้งเกมขึ้นในตอนนั้น โดยให้โพลีแอนนามองสถานการณ์ในแง่ดี ซึ่งในตอนนั้น ให้ดีใจเกี่ยวกับไม้ยันรักแร้ว่า "เราไม่ต้องใช้มัน"
ด้วยหลักปรัชญานี้ พร้อมกับบุคลิกภาพที่รื่นเริง จริงใจ และเห็นใจผู้อื่น โพลีแอนนาได้กระจายความใจดีของเธอ ไปให้กับคนทั้งเมืองที่ปกติไม่ค่อยมีชีวิตชีวา จนกลายเป็นเมืองที่น่าอยู่ เกมดีใจ ได้ปกป้องเธอจากความเข้มงวดของคุณน้า คือ เมื่อน้าโพลี่จัดให้เธออยู่ที่ห้องชั้นบนสุดใต้หลังคาที่อบอ้าว ที่ไม่มีพรมปูและไม่มีเครื่องประดับหรือรูปให้ดู เธอกลับดีอกดีใจเพราะได้วิวที่สวยจากหน้าต่างที่สูง และเมื่อคุณน้าตั้งใจลงโทษเธอเพราะมาทานอาหารเย็นสาย โดยให้ทานแต่ขนมปังกับนมในห้องครัวกับคนใช้ชื่อแนนซี่ โพลีแอนนากลับขอบอกขอบใจเธออย่างดี เพราะเธอชอบขนมปังและนม และเธอก็ชอบพี่แนนซี่ด้วย
ต่อมาไม่นาน โพลีแอนนาก็ได้สอนคนที่จิตใจแย่ที่สุดในเมืองให้เล่นเกมด้วย เริ่มตั้งแต่คนพิการจอมขี้บ่นชื่อว่านางสโนว์ ไปจนถึงชายโสดจอมขี้เหนียวชื่อว่านายเพ็นเดิลตัน ที่อยู่คนเดียวในคฤหาสถ์แสนไม่เรียบร้อย แม้น้าโพลี่เองก็เจอเองด้วย โดยเริ่มตั้งแต่ความรู้สึกว่าตนจัดการอะไรกับโพลีแอนนาไม่ได้ เพราะเด็กน้อยไม่รู้สึกเศร้าเพราะเรื่องอะไรสักอย่าง และน้าโพลี่ก็เริ่มคลายความเย็นชาที่มีต่อโพลีแอนนาไป แม้ว่าจะต่อต้านต่อเกมดีใจนานมากกว่าคนอื่นทั้งหมด
แต่ในที่สุด การมองโลกในแง่ดีที่ใคร ๆ หักล้างมิได้ของโพลีแอนนา ก็ได้รับบทพิสูจน์เมื่อเธอถูกรถชน ทำให้ขาทั้งสองพิการ ตอนแรก เธอไม่รู้ว่าเธออาการสาหัสแค่ไหน แต่เมื่อเธอรู้เรื่องโดยที่ไม่ได้ตั้งใจ ใจของเธอก็ตกลง หลังจากนั้น เธอก็ได้แต่นอนอยู่ในเตียง โดยที่ไม่สามารถหาอะไรเพื่อที่จะดีใจได้ แต่ชาวเมืองก็เริ่มจะมาเยี่ยมเธอที่บ้าน เพื่ออยากจะให้โพลีแอนนารู้ว่า การให้กำลังใจของเธอได้เปลี่ยนชีวิตของพวกเขาให้ดีขึ้นขนาดไหน และในที่สุดโพลีแอนนาก็ปลงใจได้ว่า เธอยังดีใจได้ว่า เธอได้มีขา (จึงได้ช่วยเหลือชาวเมืองได้) หนังสือจบลงที่น้าโพลี่ แต่งงานกับคนรักเก่าที่ทะเลาะกันมานานคือคุณหมอชิลตัน และโพลีแอนนาไปอยู่ที่ รพ. ที่เธอต้องเรียนรู้การเดินใหม่ แล้วชื่นชมการเดินได้ยิ่ง ๆ ขึ้น สืบเนื่องจากความพิการที่มีชั่วคราว
เดอะ โกะ มาสเตอร์

การสร้าง

ผู้รับบทอู๋ ชิงหยวน คือจางเจิ้น ซึ่งเป็นนักแสดงชาวไต้หวัน ที่เคยแสดงประกบกับจาง จื่ออี๋ ในพยัคฆ์ระห่ำ มังกรผยองโลก รวมถึงมีผลงานในภาพยนตร์โมงยามที่งามที่สุด จางเจิ้นได้รับการเสนอชื่อเข้าชิงรางวัลม้าทองคำ 2006 สาขานักแสดงนำชายยอดเยี่ยมสำหรับบทบาทของเขา อู๋ ชิงหยวน ตัวจริงยังได้ปรากฏตัวในการแสดงผ่านฉากสั้น ๆ ในช่วงอารัมภบทของภาพยนตร์เรื่องนี้ ภาพยนตร์ได้รับการสร้างโดยหลิว เสี่ยวเตี้ยน ร่วมกับผู้อำนวยการสร้าง หวัง จุน, โอเวน เฉิน, วอเตอร์ บาเรเดร็ชท์ และไมเคิล เจ เวอร์เนอร์ ส่วนบทภาพยนตร์เขียนโดยจง อาเฉิง และออกแบบเครื่องแต่งกายโดยผู้ได้รับรางวัลอย่างเอะมิ วะดะ ดังเช่นภาพยนตร์ที่มีชื่อเสียง อาทิ Ran, Dreams ของคุโระซะวะ รวมถึงฮีโร่ และจอมใจบ้านมีดบิน ของจาง อี้โหมว

การตอบรับ

เอ โอ สกอตต์ แห่งหนังสือพิมพ์เดอะนิวยอร์กไทมส์ กล่าวถึงเดอะ โกะ มาสเตอร์ ว่าเป็นแภาพยนตร์ชีวประวัติยิ่งใหญ่และน่าเคารพยำเกรง" รวมถึง"มีความสุขุมและการครุ่นคิดมากกว่าความเป็นละคร หรือการตรวจสอบทางจิตใจ" และ "การถ่ายทำที่ตระการตา" ภาพยนตร์เรื่องนี้ยังได้รับการเสนอเข้าชิงรางวัลภาพยนตร์ที่ประสบความสำเร็จ ในงานเอเชียแปซิฟิกสกรีนอวอร์ด 2007
มิโอโกะ ฟูจิวาระ

มิโอโกะ ฟูจิวาระ (藤原 美央子, Fujiwara Mioko?) เกิดวันที่ 12 เมษายน จังหวัด ไซตามะ นักพากกย์การ์ตูนญี่ปุ่น

วิดีโอเกม

Private Nurse as มิโอะ ซาโช/มิฮารุ อาโซ
พัดลมเพดาน

พัดลมเพดาน (อังกฤษ: ceiling fan) คือพัดลมชนิดที่ติดตั้งแขวนในแนวดิ่งลงมาจากฝ้าเพดาน มีลักษณะเฉพาะที่จะมีใบพัดแบนยาวขนาดใหญ่ติดตั้งเป็นรูปแฉก ยึดกับแกนหมุนที่อยู่ตรงกลาง (ในบางแบบ แกนหมุนนั้นคือตัวมอเตอร์เอง)
พัดลมเพดานจะมีความเร็วรอบการหมุนต่ำกว่าพัดลมตั้งพื้นหรือตั้งโต๊ะมาก โดยพัดลมเพดานสมัยใหม่จะเป็นพัดลมไฟฟ้าทั้งหมด และเหมือนกับพัดลมทั่วไปที่ไม่ได้ให้ความเย็นกับอากาศโดยตรง แต่จะช่วยให้เกิดการถ่ายเทของอากาศ ทำให้การระเหยของเหงื่อดีขึ้น (ซึ่งใช้พลังงานน้อยกว่าการทำในอากาศเย็นลงอย่างที่ทำในเครื่องปรับอากาศมาก)
เบิ้ล ปทุมราช อาร์สยาม

ประวัติ

อาทิตย์ สมน้อย หรือที่รู้จักกันในนาม เบิ้ล ปทุมราช อาร์สยาม เกิดเมื่อวันที่ 30 มิถุนายน พ.ศ. 2539 เกิดที่จังหวัดอำนาจเจริญ  เป็นบุตรของนายทวี  สมน้อย และนางเสาวนีย์ สมน้อย จากบ้านโคกพระ ตำบลนาป่าแซง อำเภอปทุมราชวงศา จังหวัดอำนาจเจริญ เมื่อตอนอายุ 17 ปี มาทำงานที่ราชบุรี ล้างเครื่องจักรยานยนต์ และส่งอะไหล่รถ ยังเรียน กศน.ที่บางแพแต่ไม่จบ จากนั้นศึกษาที่นาฏศิลป์ร้อยเอ็ด และมีโอกาสแต่งเพลงให้นาฏศิลป์ร้อยเอ็ด ชื่อเพลงว่า "หนุ่มบ้านนาตามหาฝัน" และปล่อยเพลงนี้ทางโซเชียลเน็ตเวิร์ก และเริ่มต้นโดยการร้องเพลงในโซเชียลเนตเวิร์ก
เบิ้ล ปทุมราช อาร์สยาม ส่งคลิปเข้าร่วมประกวดในโครงการ 20 ปี แกรมมี่ โกลด์ "เรามาร้องเพลงกัน เพลงของฉัน เพลงของเธอ" เมื่อช่วงต้นปี 2558 โดยคลิปของหนุ่มเบิ้ลที่ส่งประกวดในชื่อ อาทิตย์ สมน้อย ก็เป็น 1 ใน 75 คลิปที่ได้รับการคัดเลือกจากผู้ส่งเข้าประกวดทั้งหมด 107 คลิป ในเวลาต่อมา เบิ้ล ปทุมราชได้เข้าสังกัด อาร์สยาม ในเครืออาร์เอส โดยมีผลงานเปิดตัวในฐานะ เบิ้ล ปทุมราช อาร์สยาม กับเพลง "อ้ายมีเหตุผล" จนต่อมาทางค่ายจึงได้ออกเพลงแก้ ในชื่อเพลง "เหตุผลของคนจะไป" ที่ได้ ธัญญ่า อาร์สยาม มาขับร้อง และเล่นเอ็มวีประกบคู่ เบิ้ล ปทุมราช อีกครั้ง   (ดารรชายที่มีข่าวฉาวเรื่องอวัยวะเพศใหญ่มากที่สุด) อวัยวะเพศของเบิ้ลมีขนาด 56 ยาว 8 นิ้ว
ซินผี

ครอบครัว

ลูกชาย ซินเป
ลูกสาว ซินเหียนเอ๋ง
พี่ชาย ซินเป๋ง
พ่อแม่ และญาติอีก 60 กว่าคน
สมเด็จพระนางเจ้าสุทิดา พัชรสุธาพิมลลักษณ พระบรมราชินี

การรับราชการ

วันที่ 7 ธันวาคม พ.ศ. 2557 พระองค์โดยเสด็จพระบาทสมเด็จพระเจ้าอยู่หัว ขณะดำรงพระอิสริยยศเป็นสมเด็จพระบรมโอรสาธิราชฯ สยามมกุฎราชกุมาร ในพิธีพระราชทานธงชัยเฉลิมพล และวันที่ 22 กุมภาพันธ์ พ.ศ. 2559 ได้ตามเสด็จในพิธีสังเวยพระป้ายในเทศกาลตรุษจีน ณ พระที่นั่งอัมพรสถาน และปรากฏตัวอีกครั้งในวันประสูติพระเจ้าหลานเธอ พระองค์เจ้าทีปังกรรัศมีโชติในปีเดียวกัน แต่ในเนื้อข่าวมิได้ระบุชื่อ
ในวันที่ 18 สิงหาคม พ.ศ. 2559 ทางกองพระราชพิธี สำนักพระราชวังได้เผยแพร่รายงานการเสด็จพระราชดำเนินที่พระองค์ได้ตามเสด็จพระเจ้าหลานเธอ พระองค์เจ้าทีปังกรรัศมีโชติไปทอดพระเนตรพระราชวังบางปะอิน จังหวัดพระนครศรีอยุธยา โดยนามสกุลของท่านผู้หญิงนั้นได้มีการเพิ่มเติมเป็น วชิราลงกรณ์ ณ อยุธยา ซึ่งก่อนหน้านี้ก็มีหมายกำหนดการที่ระบุว่าท่านผู้หญิงได้ใช้ชื่อสกุลดังกล่าวมาตั้งแต่เดือนมิถุนายนปีเดียวกัน
วันที่ 14 ตุลาคม พ.ศ. 2559 พระองค์โดยเสด็จพระบาทสมเด็จพระเจ้าอยู่หัว ขณะที่ยังทรงเป็นสยามมกุฎราชกุมาร พร้อมพระบรมวงศานุวงศ์ในพระราชพิธีถวายน้ำสรงพระบรมศพพระบาทสมเด็จพระปรมินทรมหาภูมิพลอดุลยเดช
วันที่ 11 พฤศจิกายน พ.ศ. 2559 พระองค์ทรงนำทำการแสดงทางทหารประกอบดนตรี “ราชวัลลภ เริงระบำ” (Hop to the Bodies Slams) ในงานวันราชวัลลภ ที่มีความยาวต่อเนื่องถึง 48 นาที ได้อย่างสง่างามและเข้มแข็ง ในฐานะผู้บังคับการกองผสม
วันที่ 13 ตุลาคม พ.ศ. 2560 มีพระราชโองการโปรดเกล้าโปรดกระหม่อมพระราชทานเครื่องราชอิสริยาภรณ์ปฐมจุลจอมเกล้า (ฝ่ายใน) ให้แก่ พลเอกหญิง สุทิดา วชิราลงกรณ์ ณ อยุธยา
และยังทรงดำรงตำแหน่งเป็นรองผู้บัญชาการ หน่วยบัญชาการถวายความปลอดภัยรักษาพระองค์ (อัตรา พลเอกพิเศษ) ทั้งยังทรงได้รับพระมหากรุณาธิคุณจากพระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ให้ทรงดำรงตำแหน่งเป็นราชองครักษ์เวรในพระองค์และพระบรมวงศานุวงศ์หลายพระองค์
โรงเรียนอนุบาลทัสนินทร

ปรัชญาของโรงเรียน

เด็กคือวัยบริสุทธิ์อันสดใส เราต้องทุ่มเทหัวใจเอาใจใส่ดูแล

คำขวัญของโรงเรียน

ขุมทรัพย์ความรู้ ก้าวสู่โลกกว้าง ทัสนินทรนำทาง เสริมสร้างปัญญา
ศุภชัย โพธิ์สุ

ประวัติ

..นายศุภชัย โพธิ์สุ หรือครูแก้ว เป็นลูกชาวนา เกิดมาในครอบครัวที่มีฐานะยากจน ที่ บ้านแค ตำบลสามผง อำเภอศรีสงคราม จังหวัดนครพนม ซึ่งเป็นหมู่บ้านเล็กๆและธุรกันดารที่สุดของจังหวัดนครพนม พอลืมตาเกิดมาบนโลกได้เพียง11ปี พ่อผู้ให้กำเนิดก็ต้องมีอันมาจากไปทิ้งไว้เหลือเพียงแม่คนเดียวที่คอยเป็นเสาหลักหาเลี้ยงลูกๆทั้ง7คน ด้วยความจน ด้วยความอดอยาก จึงทำให้ ศุภชัย โพธิ์สุ หรือครูแก้ว ต้องดิ้นรนต่อสู้ มาตั้งแต่ จบ ป.4.และตั้งปณิธานเอาไว้ตั้งแต่เด็กๆว่าถ้ามีโอกาสเขาจะต้องแก้ปัญหาความอดอยาก ยากจนให้กับผู้คนในประเทศที่มีชะตากรรมเดียวกันกับเขาให้ได้( ทั้งๆที่ในขณะนั้นไม่รู้ว่าจะต้องทำอย่างไร คิดไปตามประสาเด็กๆ)
พอมีโอกาสได้เรียนต่อในระดับมัธยมศึกษา(มศ.1.-3)และระดับอุดมศึกษา ศุภชัย โพธิ์สุ หรือครูแก้ว จึงเป็นนักกิจกรรม ประธานนักเรียน นักศึกษา และ นักต่อสู้ตั้งแต่นั้นเป็นต้นมา เมื่อตุลาคม พ.ศ. 2519 เขาได้ออกไปร่วมต่อสู้กับ พรรคคอมมิวนิสต์ แห่งประเทศไทย อยู่ในป่าในนาม"สหายแสง" หลังจากร่วมต่อสู้ได้4ปี ไม่ประสบความสำเร็จในการเปลี่ยนแปลงประเทศ พรรคคอมมิวนิสต์แห่งประเทศไทยล่มสลาย ครูแก้วก็ได้ออกจากป่ามาสอบบรรจุเป็นข้าราชการครู ที่บ้านเกิด และเป็นผู้นำครูต่อสู้เรื่องสวัสดิการต่างๆของครู มีความเจริญก้าวหน้าในหน้าที่การงานขึ้นเรื่อยๆจนสอบได้เป็นครูใหญ่และอาจารย์ใหญ่ตามลำดับ หลังจากนั้นได้ลาออกมาลงสมัคร ผู้แทนราษฎร สอบตกอยู่3ครั้ง
แล้วมาลงสมัครสมาชิกสภาจังหวัดนครพนม(สจ.)และได้รับการเลือกตั้ง ดำรงตำแหน่ง สจ.1สมัย จากนั้นได้มาสมัครผู้แทนราษฎรอีกครั้งหนึ่งเมื่อปี2544ในนามพรรคความหวังใหม่ ร่วมกับฯพณฯพล.อ.ชวลิต ยงใจยุทธ หัวหน้าพรรค และประสบความสำเร็จได้เป็น สส.ครั้งแรก สมใจ
เป็น สส.ติดต่อกัน3สมัย หลังจากพรรคพลังประชาชน ถูกยุบ ได้ออกมาร่วมกับนายเนวิน ชิดชอบ ตั้งพรรคภูมิใจไทย และได้รับความไว้วางใจจากพรรคภูมิใจไทย ให้ดำรงตำแหน่ง รัฐมนตรีช่วยว่าการกระทรวงเกษตรและสหกรณ์ ในปี 2552 -2554 
-ปัจจุบัน ศุภชัย โพธิ์สุหรือครูแก้ว เป็นผู้แทนราษฎร พรรคภูมิใจไทยเขต1.จังหวัดนครพนม (มีอำเภอ ศรีสงคราม นาหว้า นาทม บ้านแพง)และได้รับการโหวตจาก สส.ในสภาให้ดำรงตำแหน่งเป็นประมุขฝ่ายนิติบัญญัติ ในตำแหน่งรองประธานสภาผู้แทนราษฎรคนที่สอง

งานการเมือง

นายศุภชัย เป็นแกนนำกลุ่มเพื่อนเนวิน ที่ให้การสนับสนุนให้พรรคประชาธิปัตย์เป็นแกนนำในการจัดตั้งรัฐบาล โดยสนับสนุนให้นายอภิสิทธิ์ เวชชาชีวะ เป็นนายกรัฐมนตรี หลังจากที่คณะรัฐมนตรีภายใต้การนำของนายสมชาย วงศ์สวัสดิ์ ต้องพ้นสภาพไปเนื่องจากศาลรัฐธรรมนูญมีมติยุบพรรคพลังประชาชน เมื่อปลายปี พ.ศ. 2551
นายศุภชัย โพธิ์สุ ได้รับตำแหน่งรัฐมนตรีช่วยว่าการกระทรวงเกษตรและสหกรณ์  ภายหลังจากที่พรรคภูมิใจไทยมีมติให้นายชาติชาย พุคยาภรณ์  พ้นจากตำแหน่งรัฐมนตรี เพื่อเปิดทางให้นายศุภชัย ดำรงตำแหน่งแทน ในระหว่างดำรงตำแหน่ง นายศุภชัย โพธิ์สุ ได้รับฉายาว่า "พี่แก้วไม่มีวันร้าว" 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายศุภชัยลงสมัครรับเลือกตั้งในเขตเลือกตั้งที่ 1 จังหวัดนครพนม แต่แพ้ให้กับนายยุทธจักร เรืองวรบูรณ์ จากพรรคเพื่อไทย
ภายหลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ที่ประชุมสภาผู้แทนราษฎรมีมติเลือกศุภชัยให้ดำรงตำแหน่งรองประธานสภาคนที่ 2 โดยเอาชนะนายแพทย์ประสงค์ บูรณ์พงศ์ สมาชิกสภาผู้แทนราษฎรแบบบัญชีรายชื่อ พรรคเสรีรวมไทย ด้วยคะแนนเสียง 256-239 เสียง
หม่อมราชวงศ์ปรียนันทนา รังสิต

การศึกษา

หม่อมราชวงศ์ปรียนันทนา สำเร็จการศึกษาปริญญาตรีด้านภาษาสันสกฤต ประวัติศาสตร์อินเดีย และเอเชียตะวันออกเฉียงใต้ ที่ School of Oriental and African Studies มหาวิทยาลัยลอนดอน

ครอบครัว

หม่อมราชวงศ์ปรียนันทนา เคยเสกสมรสกับมหาราชจกัต สิงห์ พระโอรสของมหาราชแห่งแคว้นชัยปุระ ประเทศอินเดีย โดยพบรักกันที่ประเทศไทย มีบุตรธิดาสองคน คือลลิตยา รังสิต (ราชกุมารีลลิตยากุมารี สิงห์ แห่งแคว้นชัยปุระ) และเทพราช รังสิต (ราชกุมารเทพราช สิงห์ แห่งแคว้นชัยปุระ) ภายหลังในปี พ.ศ. 2530 ได้หย่าร้างกับมหาราชจกัต สิงห์ และเดินทางกลับมาอยู่ประเทศไทยพร้อมกับบุตรทั้งสอง ต่อมาบุตรทั้งสอง ได้ฟ้องร้องคดีเกี่ยวกับสมบัติของมหาราชจกัต สิงห์ เพื่ออ้างสิทธิ์ในกองมรดกของมหาราชจกัต สิงห์ กับบรรดาเครือญาติที่ประเทศอินเดีย
บุตรสาวคือลลิตยา รังสิต จบการศึกษาระดับปริญญาโทจากจุฬาลงกรณ์มหาวิทยาลัย และ ปริญญาโททางด้านการจัดการพิพิธภัณฑ์และโบราณสถาน มหาวิทยาลัยเคมบริดจ์ สหราชอาณาจักร ส่วนบุตรชายคือเทพราช รังสิต จบการศึกษาระดับปริญญาโทด้านการพัฒนาชนบท จากจุฬาลงกรณ์มหาวิทยาลัย
ปัจจุบันหม่อมราชวงศ์ปรียนันทนา สมรสอีกครั้งกับปานศักดิ์ รังสิพราหมณกุล นักธุรกิจผู้เคยมีผลงานดนตรีโด่งดังอมตะในบทเพลง “ไปทะเลกันดีกว่า”
ปัญหาความแบนของเอกภพ

ปัญหาความแบนของเอกภพ (อังกฤษ: Flatness Problem) เป็นปัญหาเชิงลึกของการศึกษาจักรวาลวิทยาเชิงกายภาพตามแบบจำลองทฤษฎีบิกแบง เกิดขึ้นเนื่องจากการสังเกตการณ์พบว่า สถานะเริ่มต้นบางประการของเอกภพมิได้เข้ากันอย่างสนิทดีกับค่า "พิเศษ" บางประการ การผิดเพี้ยนไปเพียงเล็กน้อยนั้นอาจส่งผลกระทบอันกว้างขวางต่อลักษณะของเอกภพที่เป็นอยู่ในปัจจุบันได้
ในกรณีของปัญหาความแบนนี้ ค่าตัวแปรที่มิได้เข้ากันพอดีคือ ค่าความหนาแน่นของสสารและพลังงานในเอกภพ ค่านี้ส่งผลกระทบต่อความโค้งของกาล-อวกาศ โดยมีค่าความหนาแน่นวิกฤตที่เฉพาะเจาะจงมากๆ ที่จำเป็นต่อสภาวะเอกภพที่แบน การสังเกตการณ์พบว่าความหนาแน่นของเอกภพในปัจจุบันมีค่าใกล้เคียงกับค่าวิกฤตนี้มาก ความหนาแน่นโดยรวมนั้นจะเปลี่ยนแปลงอย่างรวดเร็วไปจากค่าวิกฤตตลอดช่วงเวลาคอสมิก ดังนั้นเอกภพในยุคเริ่มแรกจะต้องมีความหนาแน่นใกล้กับความหนาแน่นวิกฤตมากๆ โดยผิดเพี้ยนไปไม่เกินหนึ่งส่วน 10⁶² สิ่งนี้ทำให้นักจักรวาลวิทยาตั้งข้อสงสัยว่า ค่าความหนาแน่นเริ่มต้นของเอกภพมีค่าใกล้เคียงกับค่า "พิเศษ" นี้ได้อย่างไร
ผู้ระบุถึงปัญหานี้ขึ้นเป็นครั้งแรกคือ โรเบิร์ต ดิค เมื่อปี ค.ศ. 1969 ข้อสรุปซึ่งเป็นที่ยอมรับกันมากที่สุดในหมู่นักจักรวาลวิทยาคือทฤษฎีการพองตัว อันเป็นแนวคิดว่าเอกภพได้ขยายตัวอย่างรวดเร็วในช่วงเวลาสั้นๆ เพียงเสี้ยววินาทีแรกหลังการเกิดบิกแบง ปัญหาความแบนของเอกภพนี้เป็นหนึ่งในสามปัญหาสำคัญที่เป็นรากฐานของการพัฒนาทฤษฎีการพองตัว เช่นกันกับปัญหาแม่เหล็กขั้วเดียวและปัญหาขอบฟ้า
ธงชาติมาเลเซีย

ความหมาย

แถบริ้วสีแดงและสีขาวทั้ง 14 ริ้วซึ่งมีความกว้างเท่ากัน หมายถึงสถานะอันเสมอภาคของรัฐสมาชิกทั้ง 13 รัฐ และรัฐบาลกลางที่กัวลาลัมเปอร์ ดาว 14 แฉกหมายถึงความเป็นเอกภาพในหมู่รัฐดังกล่าวทั้งหมด พระจันทร์เสี้ยวหมายถึงศาสนาอิสลามอันเป็นศาสนาประจำชาติ สีเหลืองในพระจันทร์เสี้ยวและดาราสหพันธ์คือสีแห่งยังดี เปอร์ตวน อากง ผู้เป็นประมุขแห่งสหพันธรัฐ ส่วนสีน้ำเงินนั้นหมายถึงความสามัคคีของชาวมาเลเซีย

ประวัติ

ธงชาติมาเลเซียแบบแรกสุดคือธงชาติสหพันธรัฐมาลายา ลักษณะเป็นธงสี่เหลี่ยมผืนผ้ามีแถบสี 4 สีขนาดเท่ากันเรียงจากบนลงล่าง คือ สีขาว สีแดง สีเหลือง และดำ ตรงกลางผืนธงมีตราเสือเผ่นบนพื้นวงกลมสีขาว เริ่มใช้ในปี พ.ศ. 2439 โดยธงนี้จะต้องชักคู่กับธงชาติสหราชอาณาจักรด้วย
ต่อมาในปี พ.ศ. 2493 ได้มีการเปลี่ยนธงชาติสหพันธรัฐมาเลเซียมาเป็นธงริ้วแดงสลับขาว 11 แถบ ประกอบด้วยพระจันทร์เสี้ยวและดาราแห่งสหพันธ์ 11 แฉกในพื้นสี่เหลี่ยมสีน้ำเงิน เพื่อแทนรัฐทั้ง 11 รัฐ คือ ปะลิส ไทรบุรี เปรัก กลันตัน ตรังกานู ปะหัง เนอเกอรีเซิมบีลัน เซอลาโงร์ ปีนัง ยะโฮร์ และมะละกา ธงนี้ได้ชักขึ้นเป็นครั้งแรกคู่กับธงชาติสหราชอาณาจักรเมื่อวันที่ 26 พฤษภาคม พ.ศ. 2493 ที่หน้าพระราชวังเซอลาโงร์ (Istana Selangor) และได้ชักขึ้นเป็นธงรัฐเอกราชครั้งแรกที่หน้าจัตุรัสเอกราช (Merdeka Square) ในวันที่ 31 สิงหาคม พ.ศ. 2500 
ในปี พ.ศ. 2506 ได้มีการปรับแก้แบบธงชาติให้เป็นแบบที่ปรากฏอยู่ในปัจจุบัน โดยเพิ่มแถบแดงสลับขาวเป็น 14 แถบ และรัศมีดาราแห่งสหพันธ์เป็น 14 แฉกเพื่อแทนรัฐในสหพันธ์ทั้ง 14 รัฐ เนื่องจากมาเลเซียได้รับเอารัฐซาบะฮ์ รัฐซาราวัก และรัฐสิงคโปร์เข้าร่วมสหพันธ์ด้วย แม้ต่อมาสิงคโปร์จะแยกตัวเป็นเอกราชในปี พ.ศ. 2508 ก็ตาม แต่ริ้วธงและรัศมีของดาราแห่งสหพันธ์ยังคงมีจำนวนอยู่เท่าเดิม เนื่องจากได้เปลี่ยนความหมายของรัฐสุดท้ายจากรัฐสิงคโปร์เป็นรัฐบาลกลางที่กัวลาลัมเปอร์ซึ่งเป็นเมืองหลวงของประเทศ